*Laman ini mungkin lebih sesuai **dipindahkan** ke **Ptolemaios***  

**Klaudios Ptolemaios** (bahasa Yunani: Κλαύδιος Πτολεμαῖος, bahasa Latin: **Claudius Ptolemaeus)** atau ringkasnya **Ptolemaios** (bahasa Yunani: Πτολεμαῖος, bahasa Inggeris: **Ptolemy**; kk. 90 M – kk. 168M) adalah ahli geografi, ahli astronomi dan ahli astrologi berbangsa Yunan yang pernah duduk di Iskandariah, provinsi Mesir dalam empayar Rom.

Tanggapan Jerman mengenai Claudius Ptolemaeus, yang diberikan gaya Jerman sezaman, dalam ilustrasi depan terukir di buku abad ke-16.
Beliau ialah penulis banyak karya sains, tiga daripadanya adalah amat mustahak kepada sains Islam dan Eropah yang berikut:

* karya astronomi *Mathematike Syntaxis* (Sila lihat: Sistem Ptolemaios.)
* *Geōgraphikḕ Hyphḗgēsis* yang merupakan perbincangan pengetahuan geografi mengenai dunia Yunani-Romawi.
* karya astrologi yang dikenali sebagai *Tetrabiblos* ("Empat buku") dan yang mana beliau cuba menyesuaikan astrologi horoskop kepada falsafah semula jadi Aristotle.

Astronomi
---------

Dalam *Almagest* yang merupakan salah sebuah buku baharian klasik, Ptolemy menyusun pengetahuan astronomi di dunia Greek kuno dan Babylon; beliau bergantung sebahagian besarnya kepada hasil karya Hipparchus yang tertulis tiga abad lebih dahulu. Sebagaimana dengan kebanyakan sains Yunani klasik, karya itu dipeliharakan dalam manuskrip bahasa Arab (oleh sebab itu, namanya kelihatan biasa) dan hanya diterjemahkan dalam bahasa Latin oleh Gerard dari Cremona pada abad ke-12.

Ptolemy merumuskan model geosentrik yang diterima secara meluas sehingga digantikan oleh sistem suria heliosentrik oleh Copernicus. Begitu juga, kaedah-kaedah pengiraan (ditambahkan dengan *Jadual-jadual Toledo* pengiraan Arab) adalah cukup tepat untuk memenuhi keperluan ahli astronomi, ahli astrologi dan ahli pelayaran pada masa itu sehingga zaman penjelajahan yang pesat. Ia juga diamalkan oleh dunia Arab dan India. *Almagest* juga mengandungi katalog bintang yang mungkin merupakan versi katalog Hipparchus yang dikemaskinikan. Senarai empat puluh lapan buruj itu merupakan nenek moyang kepada sistem buruj moden, tetapi berbeza dengan sistem moden, mereka tidak meliputi kesemua langit (hanya langit yang dapat dilihat oleh Ptolemy).

Geographia
----------

Rencana utama: Geographia (Ptolemy)
Penggambaran abad ke-15 untuk peta dunia Ptolemy yang disusun semua daripada *Geographia* Ptolemy (kk. 150). Peta ini menunjukkan negara-negara "Serica" dan "Sinae" (China) pada paling kanan, di seberang pulau "Taprobane" (Sri Lanka, terlalu besar) dan "Aurea Chersonesus" (Semenanjung Tanah Melayu).
Karya utama Ptolemy yang lain ialah *Geographia*. Ini juga merupakan susunan mengenai apa yang diketahui mengenai geografi dunia dalam Empayar Rom pada masa itu. Beliau bergantung sebahagian besar kepada karya ahli geografi, Marinos dariTyre, serta pewarta-pewarta Empayar Persia kuno dan Empayar Rom, tetapi kebanyakan daripada sumbernya yang berasal daripada luar empayar tidak boleh dipercayai.

Bahagian pertama untuk *Geographia* ialah perbincangan data dan kaedah yang dipergunakan. Seperti dengan model sistem suria dalam *Almagest*, Ptolemy memasukkan maklumatnya dalam sebuah skema yang tersergam megah. Beliau memberikan koordinat kepada semua tempat dan ciri geografi yang beliau mengetahui, dalam sebuah grid yang merangkumi keseluruh dunia. Garisan lintang diukur dari khatulistiwa, seperti dengan hari ini, tetapi Ptolemy cendurung kepada penggunaan hari yang terpanjang berbanding darjah lengkok (panjangnya hari musim panas pertengahan bertambah dari 12h sehingga 24h dari khatulistiwa ke bulatan kutub). Ptolemy menggunakan garisan bujur sifar untuk meridian tanah yang paling barat yang diketahuinya, iaitu Kepulauan Canary.

Ptolemy juga mereka dan membekalkan arahan untuk mencipta peta seluruh dunia yang didiami oleh manusia (*oikoumenè*) serta provinsi-provinsi Rom. Dalam bahagian kedua untuk *Geographia*, beliau membekalkan senarai topografi, dan kapsyen untuk peta-peta. *Oikoumenè* merangkumi 180 darjah garisan bujur dari kepulauan Canary di Lautan Atlantik sehingga pertengahan China, dan hampir-hampir 80 darjah garisan lintang dari Artik ke Hindia Timur dan jauh ke dalam Afrika; Ptolemy amat menyedari bahawa beliau hanya mengetahui sesuku dunia dan maklumatnya tidak merangkumi Laut Timur.

Bagaimanapun, peta-peta dalam manuskrip *Geographia* Ptolemy yang masih wujud hanya bertarikh dari kira-kira 1300, iaitu selepas teksnya ditemui semula oleh Maximus Planudes. Pada kelihatannya, jadual-jadual topografi dalam buku-buku 2-7 mungkin merupakan teks longgokan, iaitu teks yang telah diubah dan ditambah sewaktu pengetahuan baru didapati pada abad-abad selepas Ptolemy (Bagrow 1945). Ini bermakna bahawa maklumat dalam bahagian-bahagian Geografi mungkin mempunyai tarikh yang berlainan.

Rujukan
-------

Teks dan terjemahan:

* Berggren, J. Lennart dan Jones, Alexander. 2000. ***Geografi** Ptolemy **: Terjemahan Beranotasi untuk Bab-bak Teori***. Princeton University Press. Princeton and Oxford. ISBN 0-691-01042-0.
* Nobbe, C. F. A. ed. 1843. Claudii Ptolemaei Geographia. 3 jilid. Lipsiae (Leipzig): Carolus Tauchnitus. (Edisi terkini untuk teks Greek yang lengkap)
* Stevenson, Edward Luther. Trans. dan ed. 1932. *Claudius Ptolemy: Geografi*. New York Public Library. Cetakan semula: Dover, 1991. (Ini merupakan terjemahan Inggeris lengkap yang tunggal bagi karya termasyhur Ptolemy. Malangnya, buku ini mengandungi banyak kesilapan dan nama tempat diberi dalam bentuk Latin, dan bukannya dalam bahasa Greek yang asal.)

Rujukan lain:

* Bagrow, L. 1945. Keasalan Geographia Ptolemy. Geografiska Annaler 27:318-387.
* Campbell, T. 1987. Peta-peta Bercetak yang Terawal, British Museum Press.

Pautan luar
-----------

|  |  |
| --- | --- |
|  | Wikiquote mempunyai koleksi petikan mengenai: ***Ptolemy*** |

|  |  |
| --- | --- |
|  | Wikimedia Commons mempunyai media berkaitan: ***Ptolemy***. |

### Sumber utama

* Tetrabiblos Ptolemy di LacusCurtius (Terjemahan bahasa Inggeris, dengan bahan pengenalan)
* Geografi Ptolemy di LacusCurtius (Terjemahan bahasa Inggeris, tidak lengkap)
* Petikan Ptolemy mengenai negara Seres (China) (Terjemahan bahasa Inggeris)

### Bahan sekunder

* Ptolemy di SkyScript - *Riwayat Hidup dan Karya Ptolemy*
* Alexander Jones, "Ptolemy dan *Geografi*nya" Diarkibkan 2005-04-11 di Wayback Machine
* Biografi Ptolemy (Tapak Bill Arnett)
* Geografi Asia oleh Ptolemy - Masalah-masalah terpilih untuk Geografi Asia oleh Ptolemy (kini dalam bahasa Jerman)
* Geografi Eropah Barat Laut oleh Ptolemy
* Sejarah Kartografi, termasuk perbincangan Geographica
* Claudius Ptolemaeus (Ptolemy): Perlambangan, Pemahaman dan Pelabelan Matematik untuk Bumi Sfera

| Kawalan kewibawaan Sunting ini di Wikidata |
| --- |
| Umum | 
* ISNI
	+ 1
* VIAF
	+ 1
	+ 2
	+ 3
	+ 4
	+ 5
* WorldCat Identities
	+ 1

 |
| Perpustakaan negara | 
* Norway
* Sepanyol
* Perancis (data)
* Catalonia
* Jerman
* Itali
* Israel
* Amerika Syarikat
* Latvia
* Jepun
* Republik Czech
* Australia
* Yunani
* Croatia
* Belanda
* Poland
* Sweden
* Vatican

 |
| Institut penyelidikan seni | 
* Nama Artis (Getty)

 |
| Kamus biografi | 
* Jerman

 |
| Pangkalan data saintifik | 
* CiNii (Jepun)
* MathSciNet
* zbMATH

 |
| Lain-lain | 
* Aplikasi Berfaset Terminologi Subjek
* Kamus Sejarah Switzerland
* RERO (Switzerland)
	+ 1
	+ 2
* Rangkaian Sosial dan Konteks Arkib
* SUDOC (Perancis)
	+ 1
* İslâm Ansiklopedisi
* Trove (Australia)
	+ 1
	+ 2

 |